Sklep Sodišča (sedmi senat) z dne 16. januarja 2008 – Molinari in drugi proti Agenzia delle Entrate – Ufficio di Latina

(Združene zadeve od C-128/07 do C-131/07)

„Direktiva 76/207/EGS — Enako obravnavanje moških in žensk — Odpravnina — Davčna ugodnost, dodeljena pri različni starosti glede na spol delavcev“

1. Države članice — Obveznosti — Izvajanje prava Skupnosti — Neskladnost nacionalne zakonodaje s pravom Skupnosti, ki izhaja iz sodbe v zvezi z vprašanjem za predhodno odločanje (člen 10 ES; direktivi Sveta 76/207 in 79/7) (Glej točke od 22 do 24 in točko 1 izreka.)

2. Socialna politika — Enako obravnavanje moških in žensk v zadevah socialne varnosti — Direktiva 79/7 (Direktiva Sveta 79/7, člen 7(1)(a)) (Glej točki 26 in 27 ter točko 2 izreka.)

Predmet

Predlog za sprejetje predhodne odločbe – Commissione tributaria provinciale di Latina – Razlaga Direktive Sveta 76/207/EGS z dne 9. februarja 1976 o izvrševanju načela enakega obravnavanja moških in žensk v zvezi z dostopom do zaposlitve, poklicnega usposabljanja in napredovanja ter delovnih pogojev (UL L 39, str. 40) in Direktive Sveta 79/7/EGS o postopnem izvrševanju načela enakega obravnavanja moških in žensk v zadevah socialne varnosti (UL L 6, str. 24) – Razlaga in obseg sodbe Vergani (C-207/04) – Uporaba nižjega davka za zneske, prejete ob prenehanju delovnega razmerja, za spodbujanje upokojevanja delavcev pri določeni starosti – Davčna ugodnost, dodeljena delavcem pri različni starosti glede na spol.

Izrek

1. Na podlagi sodbe z dne 21. julija 2005 v zadevi Vergani (C-207/04), v kateri je bila ugotovljena neskladnost nacionalne zakonodaje s pravom Skupnosti, morajo organi zadevne države članice sprejeti splošne ali posebne ukrepe, da na svojem ozemlju zagotovijo spoštovanje prava Skupnosti, pri čemer navedeni organi obdržijo pravico do izbire ukrepov, ki jih je treba sprejeti, da bo nacionalno pravo usklajeno s pravom Skupnosti in bodo pravice, ki jih imajo upravičenci na podlagi prava Skupnosti, polno učinkovale. Kadar je ugotovljena diskriminacija, ki je v nasprotju s pravom Skupnosti, nacionalno sodišče, dokler niso sprejeti ukrepi za vzpostavitev enakega obravnavanja, ne sme uporabiti nobene diskriminatorne nacionalne določbe, ne da bi moralo zahtevati ali čakati, da to določbo predhodno odpravi zakonodajalec, za člane skupine, ki se manj ugodno obravnava, pa mora uporabiti enaka ureditev, kot je ta, do katere so upravičeni člani druge skupine.

2. Odstopanja, določenega v členu 7(1)(a) Direktive 79/7/EGS z dne 19. decembra 1978 o postopnem izvrševanju načela enakega obravnavanja moških in žensk v zadevah socialne varnosti, ni mogoče uporabiti za davčni ukrep, kot je ta, ki je določen v členu 17(4a) uredbe predsednika republike št. 917 z dne 22. decembra 1986, kakor je bila spremenjena z zakonsko uredbo št. 314 z dne 2. septembra 1997.

Sklep Sodišča (sedmi senat) z dne 16. januarja 2008 – Molinari in drugi proti Agenzia delle Entrate – Ufficio di Latina

(Združene zadeve od C-128/07 do C-131/07)

„Direktiva 76/207/EGS — Enako obravnavanje moških in žensk — Odpravnina — Davčna ugodnost, dodeljena pri različni starosti glede na spol delavcev“

1. Države članice — Obveznosti — Izvajanje prava Skupnosti — Neskladnost nacionalne zakonodaje s pravom Skupnosti, ki izhaja iz sodbe v zvezi z vprašanjem za predhodno odločanje (člen 10 ES; direktivi Sveta 76/207 in 79/7) (Glej točke od 22 do 24 in točko 1 izreka.)

2. Socialna politika — Enako obravnavanje moških in žensk v zadevah socialne varnosti — Direktiva 79/7 (Direktiva Sveta 79/7, člen 7(1)(a)) (Glej točki 26 in 27 ter točko 2 izreka.)

Predmet

Predlog za sprejetje predhodne odločbe – Commissione tributaria provinciale di Latina – Razlaga Direktive Sveta 76/207/EGS z dne 9. februarja 1976 o izvrševanju načela enakega obravnavanja moških in žensk v zvezi z dostopom do zaposlitve, poklicnega usposabljanja in napredovanja ter delovnih pogojev (UL L 39, str. 40) in Direktive Sveta 79/7/EGS o postopnem izvrševanju načela enakega obravnavanja moških in žensk v zadevah socialne varnosti (UL L 6, str. 24) – Razlaga in obseg sodbe Vergani (C-207/04) – Uporaba nižjega davka za zneske, prejete ob prenehanju delovnega razmerja, za spodbujanje upokojevanja delavcev pri določeni starosti – Davčna ugodnost, dodeljena delavcem pri različni starosti glede na spol.

Izrek

1. Na podlagi sodbe z dne 21. julija 2005 v zadevi Vergani (C-207/04), v kateri je bila ugotovljena neskladnost nacionalne zakonodaje s pravom Skupnosti, morajo organi zadevne države članice sprejeti splošne ali posebne ukrepe, da na svojem ozemlju zagotovijo spoštovanje prava Skupnosti, pri čemer navedeni organi obdržijo pravico do izbire ukrepov, ki jih je treba sprejeti, da bo nacionalno pravo usklajeno s pravom Skupnosti in bodo pravice, ki jih imajo upravičenci na podlagi prava Skupnosti, polno učinkovale. Kadar je ugotovljena diskriminacija, ki je v nasprotju s pravom Skupnosti, nacionalno sodišče, dokler niso sprejeti ukrepi za vzpostavitev enakega obravnavanja, ne sme uporabiti nobene diskriminatorne nacionalne določbe, ne da bi moralo zahtevati ali čakati, da to določbo predhodno odpravi zakonodajalec, za člane skupine, ki se manj ugodno obravnava, pa mora uporabiti enaka ureditev, kot je ta, do katere so upravičeni člani druge skupine.